[{"text_idx": "#000010", "text": "Yn y sesiwn, a gadeiriwyd gan y Farwnes Andrews OBE, ac a gafodd ei mynychu hefyd gan Gail McGregor o Gonfensiwn Awdurdodau Lleol yr Alban, amlygodd Ruth Marks Gynllun y Trydydd Sector, o dan Ddeddf Llywodraeth Cymru, fel dim ond un rheswm pam fod gan y sector gwirfoddol yng Nghymru ddiddordeb mewn polisi caffael cenedlaethol, a nododd awydd i barhau i fod \u2018mor gysylltiedig a\u0302 phosibl\u2019 a\u0302 mudiadau y partnerwyd a\u0302 nhw\u2019n flaenorol ledled Cymru cyn ymadawiad y DU o\u2019r Undeb Ewropeaidd."}, {"text_idx": "#000011", "text": "Yn ddiweddarach, siaradodd am y cyfle y gallai fframwaith cyffredin ei gyflwyno o ran sefydlu dull caffael cydweithredol a chydgynhyrchiol ledled y pedair wlad, gyda digon o ddargyfeirio\u2019n cael ei ganiatau i alluogi penderfynwyr lleol i sicrhau bod y fframwaith yn cael cymaint a\u0302 phosibl o effaith ar gymunedau ledled Cymru."}, {"text_idx": "#000012", "text": "Gwnaeth hefyd leisio pryderon ynghylch dealltwriaeth y llywodraeth o feysydd polisi datganoledig, a\u2019r parch sydd ganddynt tuag atynt, a nododd yr angen am dryloywder o ran sut y bwriedir i\u2019r bedair genedl weithio gyda\u2019i gilydd, pwy fydd yn eistedd ar Weithgorau a sut y bydd penderfyniadau\u2019n cael eu gwneud. Awgrymodd y dylai\u2019r holl wybodaeth hon fod ar-lein a\u2019i diweddaru fel y caiff ei rhoi ar waith. Nododd hefyd yr anawsterau o ran cael darlun llawn o sut yr ymgysylltwyd a\u0302\u2019r sector gwirfoddol ynghylch prosesau\u2019r fframwaith hyd yma, sy\u2019n ei gwneud hi\u2019n anodd i amlygu bylchau yn yr ymgysylltu."}, {"text_idx": "#000014", "text": "Nododd adroddiad cychwynnol gan y Pwyllgor y gallai fframwaith cyffredin helpu i \u2018adeiladu Undeb gydweithredol\u2019. Darllenwch ef yma (Saesneg yn unig)."}]